el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el el el en en el el el el el el el el el el en en en el el en el en el el en en el el
Οποιαδήποτε Κυριακή μπορούν να συμβούν τα πάντα. Βέβαια υπάρχουν Κυριακές που μαζεύονται υπερβολικά πολλά για να τα χωνέψει κανείς. Σε μία βδομάδα λοιπόν όπου το πιο φυσιολογικό αποτέλεσμα ήταν η κατάκτηση της NFC East από τους Redskins, τι να πρωτοσχολιάσει κανείς;
Την αιχμαλωσία των Patriots από τους Jets στο Metlife; Το θρίλερ μεταξύ Bengals και Broncos για τo 2o seed της AFC στα playoffs; Τον ενδεχόμενο αποκλεισμό των Steelers από τους Ravens του…Mallet; To διασυρμό του Green Bay την Αριζόνα; Μία ακόμα νίκη των Rams απέναντι στους Seahawks; Την ανάσταση του Matt Ryan και των Falcons που στέρησαν από τους Panthers μία ιστορική ευκαιρία για το 15-0;
Όσο και να ξήνω το κεφάλι μου με τα παραπάνω, ίσως μεγαλύτερη εντύπωση μου έκανε η προσπάθεια του Cleveland στο Kansas City! Πλέον είμαι σίγουρος ότι οι Browns είναι τελευταίοι με το σπαθί τους. Το παιχνίδι αυτό έληξε 13-17 υπέρ των Chiefs τελικά, αλλά είδε τους φιλοξενούμενους να έχουν ευκαιρίες να πάρουν το προβάδισμα στο τέλος. Σε ένα παιχνίδι που αποτελούσε τον ορισμό του αδιάφορου, οι Browns που είχαν στα χέρια τους το Νο1 pick το ερχόμενο draft πήγαν να πετάξουν το χρυσάφι και νικώντας να πέσουν στο Νο5. Την ίδια ώρα οι γηπεδούχοι ήθελαν την νίκη για να μείνουν στην κορυφή της τριπλής ισοβαθμίας για το wild card εισιτήριο και να κυνηγήσουν το Denver μέχρι την τελευταία αγωνιστική για τη division. Παρά τα εντελώς αντίθετα κίνητρα το παιχνίδι ήταν ντέρμπι και οι Browns απέδειξαν ότι είναι η καλύτερη από τις “χειρότερες” ομάδες του NFL.
Στο επόμενο αμέσως πιο φυσιολογικό αποτέλεσμα, οι Cardinals παίζοντας τέλεια σε άμυνα και επίθεση νίκησαν κατά κράτος τους Packers. Αν κάποιος ψάχνει εξήγηση για το αποτέλεσμα ας δει την ευκολία που ο RB David Johnson ξεπερνούσε την άμυνα του Green Bay ή τα fumble στην απέναντι πλευρά του RB James Starks. Και ερωτώ: Που ξεφύτρωσε αυτός ο David Johnson; Μέχρι τις 50-60 γιάρδες ανά παιχνίδι μπορώ να δεχθώ ότι το credit πάει στην υπομονετικά χτισμένη O-line, αλλά μέχρι εκεί φτάνει ο Johnson για ζέσταμα. Στις πόσες κατακτήσεις του Coach of the Year το παίρνει σπίτι του ο Arians το βραβείο;
Επίσης “αναμενόμενο” ήταν και το αποτέλεσμα στο Seattle. Ο Russel Wilson υπέφερε για άλλο ένα παιχνίδι από τη Defensive Line των Rams, την οποία θα πρέπει να βλέπει στον ύπνο του μετά από αυτά που του έχει κάνει. Αντίβαρο στις προσπάθειες του Wilson δεν υπήρχε μιας και ο Rawls ήταν τραυματίας και δεν υπήρχε αξιόλογη βοήθεια από το running game. Η 6η θέση που έχουν οι Seahawks αυτή τη στιγμή τους αφήνει χωρίς εντός έδρας παιχνίδι στα playoffs, αλλά τουλάχιστον εκεί δε θα συναντήσουν τους Rams. Όσο για τους Rams είναι να αναρωτιέται κανείς πως θα είχε εξελιχθεί η σεζόν τους αν είχαν βγάλει τον Foles από τη θέση του βασικού πιο σύντομα.
Παρόμοια περίπτωση με τους Rams είναι και οι Jets, οι οποίοι αποδεικνύονται ένα πάρα πολύ κακό matchup για τους Patriots. Στην άμυνα ο Brandon Marshall απέναντι στον Logan Ryan κάνει τα παιχνίδια της ζωής του, ενώ στην επίθεση, οι Patriots δεν μπορούν ούτε στη line of scrimmage να φτάσουν όταν δοκιμάζουν run. Τα πολλά προβλήματα των Patriots στην O-line, τα οποία αυξήθηξαν με την αποχώρηση του LT (κατά συνθήκη) Sebastian Vollmer, και οι απουσίες των Slot receivers Edelman και Amendola, τελμάτωσαν και το passing game των Patriots. Παρά την περίεργη για πολλούς απόφαση του Belichick να μην πάρει η ομάδα του την κατοχή στην παράταση, η εικόνα του παιχνιδιού έδειχνε ξεκάθαρα Jets και το παιχνίδι θα είχε τελειώσει νωρίτερα αν δεν υπήρχε το αμυντικό TD των Patriots, οι οποίοι μέχρι σε εκείνο το σημείο σκόραραν αποκλειστικά με FG. Οι Jets πλέον κρατούν την τύχη στα χέρια τους και με νίκη απέναντι στον Rex Ryan θα αφήσουν πίσω τους τους Steelers.
Και πως να μη μείνουν εκτός playoffs οι Steelers. Για άλλο ένα παιχνίδι αυτή τη αγωνιστική μετά τους Rams και τους Jets, οι Ravens απέδειξαν ότι τα ενδο-division παιχνίδια είναι κάτι το διαφορετικό. Η διαφορά άλλωστε στο παιχνίδι δεν ήταν οι πόντοι που επέτρεψε η άμυνα του Pittsburgh στον Mallet και την επίθεση των Ravens, αλλά στους ελάχιστους που πέτυχε η δική τους. Άλλοτε όντας τελείως επιθετικοί, άλλοτε προσπαθώντας να παραπλανήσουν κι άλλοτε απλά από ατυχία, οι Steelers έκαναν το χειρότερο παιχνίδι τους επιθετικά. Ειδικότερα στη Redzone. Με βάση την εικόνα και τη φετινή συγκομιδή των Ravens, το αποτέλεσμα αυτό αποτελεί τη μεγαλύτερη έκπληξη για φέτος. Σε αντίθεση με την ήττα των Patriots από τους Eagles, σ’ αυτό το παιχνίδι δεν είχαμε ούτε τραυματισμούς ούτε πολλά turnovers. Σε αντίθεση με την ήττα των Panthers από την Atlanta, δεν είχαμε αδιάφορο τον ηττημένο, αλλά τον νικητή. Η μόνη λογική εξήγηση για το αποτέλεσμα είναι το θανάσιμο μίσος ανάμεσα στις δύο ομάδες και στο προβάδισμα των Ravens στον πάγκο.
14-1 λοιπόν οι Panthers. Έφτασαν κοντά στο απόλυτο, αλλά έπεσαν σε μία Atlanta που θύμισε τις πρώτες αγωνιστικές. Αρχικά ο Matt Ryan ήταν σχεδόν αλάνθαστος (με εξαίρεση ένα fumble). Σπάνιο φαινόμενο από τον Οκτώβριο και μετά. Επίσης o Vic Beasley συμπλήρωσε τον Devonta Freeman στις ευχάριστες εκπλήξεις τη σεζόν και βρήκε τους αήττητους Panters για να κάνει το καλύτερο του παιχνίδι στη rookie σεζόν του. Όσο για τους πρωτοπόρους της NFC, μετά τη νίκη των Cardinals δεν έχουν τη δυνατότητα να ξεκουράσουν τους βασικούς τους, διότι η πρώτη θέση είναι ακόμα διεκδικήσιμη.
Τι περιμένουμε στη 17η αγωνιστική:
Στην NFC οριστικοποιήθηκαν οι 6 ομάδες στα playoffs και πλέον απομένει να δούμε αν οι Vikings θα ρίξουν τους Packers από την Νο3 θέση στην Νο5 (μπορεί και Νο6 αν κερδίσουν οι Seahawks), ενώ στην κορυφή το πολύ πολύ να αλλάξουν θέση οι μέχρι πρότινος αήττητοι Panthers με τους Cardinals.
Στην AFC, μένει η 2η νίκη των Jets επί των Bills του πρώην προπονητή τους για να διασφαλισθεί ο αποκλεισμός των Steelers, οι οποίοι ήταν από τα φαβορί για το Super Bowl. Οι Patriots με νίκη είναι πρώτοι στην περιφέρεια αλλά με ήττα και νίκες των Broncos και Bengals κινδυνεύουν να πέσουν έως και την 3η θέση. Οι Broncos με την νίκη τους τα ξημερώματα της Τρίτης έχουν το πάνω χέρι κόντρα στους Bengals και με νίκη κόντρα στο San Diego φτάνουν τερματίζουν τουλάχιστον δεύτεροι. Σε αντίθετη περίπτωση και με νίκη των Chiefs επί των Raiders μπορούν να πέσουν στο 5o seed. Οι Bengals πάλι θέλουν τους Chiefs πρωταθλητές στην AFC West διότι τους έχουν κερδίσει και σε περίπτωση ισοβαθμίας ανεβαίνουν στην 2η θέση. Το μεγαλύτερο πάντως ερωτηματικό είναι τι θα γίνει αν χάσει το Houston που βρίσκεται ως τώρα στην 4η θέση και κερδίσουν οι Colts. To σενάριο είναι λίγο πολύπλοκο μιας και οι δύο ομάδες έχουν παραπλήσια ρεκόρ περιφέρειας και κατηγορίας και έτσι κάποιος πρέπει να καταφύγει στο strength of schedule. Με άλλα λόγια στο πόσο δύσκολο ήταν το πρόγραμμα της καθεμίας. Πάντως τα σενάρια για τους Colts μοιάζουν κάπως έτσι:
Colts are still alive. This is all they need. No sweat. pic.twitter.com/W2R5FatV2A
— Andrew Siciliano (@AndrewSiciliano) December 29, 2015
Θάνατος σε όσους ξαναεπιχειρήσουν το Dab! Ούτε το Ice Bucket Challenge δεν έγινε τέτοιος μαϊντανός. Δεν ήταν ποτέ αστείο…
Κάποιοι αναρωτιούνται γιατί το σύστημα των playoffs αποκλείει ομάδες με 10-6 ρεκόρ και περνούν ομάδες με 7-9. Ο λόγος είναι απλός. Γιατί εντός του μεγάλου πρωταθλήματος υπάρχουν και 8 μικρότερα υπο-πρωταθλήματα που λέγονται divisions. Κάθε χρόνο αποδεικνύεται πόσο ξεχωριστά είναι.
Αφού δεν το έκαναν οι φετινοί Panthers, ο Don Shula και οι υπόλοιποι Dolphins του ’72 θα πεθάνουν ως οι μόνοι αήττητοι.
Ο McCarron έχει πρότυπο τον Brady. Μπορώ να πω ότι μετά τον πρώτο του αγώνα αμφέβαλα, αλλά πλέον δεν είναι τόσο κακός. Αν ο Dalton δεν είχε κάνει φέτος την καλύτερη σεζόν στην καριέρα του, ο sophomore από την Alabama θα έβαζε υποψηφιότητα να πάρει τη θέση. Δευτεροετής δεν ήταν και ο Brady όταν…
Ξημερώνοντας Τρίτη είδα αυτό. Το έσωσα και περιμένω να δω αν θα είναι το ξημέρωμα της επόμενης Δευτέρας όσο αστείο ήταν και σήμερα. Οι Packers είναι κακοί φέτος αλλά στην NFC North ξέρουν να νικούν. Πόσες αλήθεια γιάρδες είχε κάνει ο Peterson στον πρώτο αγώνα των δύο ομάδων στη Minnesota;
Του δειλού η μάνα δεν έκλαψε ποτέ. Έτσι Johnny Hekker;
Το τέλος της κολεγιακής καριέρα του Peyton Manning είχε επισκιαστεί από τον Charles Woodson όταν τον κέρδισε στο Heisman. Το τέλος της επαγγελματικής του καριέρας δείχνει να τελειώσει με τον ίδιο τρόπο. Ο Woodson αποχωρεί παίζοντας λες και δεν πέρασε μία μέρα, με δάφνες και αποθέωση. Ο Manning θα αποχωρήσει σε άλλη ομάδα από αυτή που δοξάστηκε, αναπληρωματικός και με κατηγορίες για χρήση αναβολικών. Τελικά τα λεφτά και οι διαφημίσεις δεν είναι το παν.
Μιας και έφερε η κουβέντα τις διαφημίσεις. Εκτός από όλες τις διαφημίσεις που παίζουν στα πολλά διαλείμματα των αγώνων του NFL, ο JJ Watt φημολογείται ότι θα εμφανιστεί και στα playoffs. Εκτός συγκλονιστικότατου απροόπτου.
Η Tampa είχε το ευκολότερο πρόγραμμα μετά τη νίκη της επί των Falcons για να πιέσει τους Vikings και τους Seahawks για τα wildcard εισιτήρια. Έκτοτε μετράει 3 ήττες, αποδεικνύοντας ότι εκτός των 6 ομάδων που τελικά προκρίθηκαν (ναι είναι και οι Redskins εκεί) ακολουθεί το χάος στην NFC.
Previous Post Υπερβολές: Δύο διαφορετικές φάσεις
Next Post Υπερβολές : Έξω από τα playoffs για κάποιο λόγο...
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.